# Csersav

### A Wikipédiából, a szabad lexikonból.

A tanninok, más néven csersavak vagy digalluszsavak keserű ízű, növényi eredetű polifenolok, amik összekötik és kicsapják a proteineket.

Képlete: C14H10O9 + 2H2O.

A tannin kifejezés a kelta tölgyfa nevéből ered, utalva annak növényi eredetére, amellyel akkoriban az állatbőröket készítették elő.

A csersav különféle gubacsokban 50-70% mennyiségben található szerves (organikus) sav, amelyet úgy készítettek, hogy a felaprított gubacsot éter és borszesz elegyével tökéletesen kivonták, e folyadékot vízzel összerázták, és a különvált vizes réteget vízfürdőn bepárologtatták. Mesterségesen készíthető galluszsavból, ha azt ezüst-nitráttal oxidálják vagy ha arzénsavval főzik. A tiszta csersav színtelen, fénylő, alaktalan por, amely a levegőn gyorsan megsárgul és vízben igen könnyen oldódik; alkohol nehezen oldja, éterben pedig oldhatatlan. Vizes oldata vas-kloridtól sötétkék színű lesz és enyvoldattal csapadékot ad. Sói igen nehezen állíthatóak elő; 210°C-ra hevítve pirogallol képződik belőle. A csersavnak különböző izomerjei számos növényben találhatók, igy a kávéban, teában, kínakéregben, katekuban stb. A bőr cserzésére és gyógyszerként használják.

Lásd még cserzőanyagok és pácok.

A magyarországi tölgyek közül éppen a nevét a cseranyagokról kapó csertölgy tartalmazza a legkevesebb cseranyagot.

A lap eredeti címe "http://hu.wikipedia.org../../../c/s/e/Csersav.html"

Kategória: Szerves vegyületek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Esperanto
- Español
- Français
- עברית
- Italiano
- 日本語
- Nederlands
- Polski
- Português
- Română
- Русский
- Simple English
- Svenska
- 中文